De Grundvörrutsetten för dat Stüern vun’n arteriellen Druck is, dat de Lief den Druck in de Arteiren sülvst bestimmen kann. In de Aorta, de Halsslagadern un annere grode Arterien in’n Hals un den Bostkasten meet druckfienföhlige Sinnzellen, de so nöömten Barorezepters, wo veel de Arterienwand dehnt is. Bi’n högeren Druck warrt de Fattwand duller dehnt un de Rezepters sennt starkere Impulsen an de Medulla oblongata in’t Myelencephalon ut. Wenn de Druck to siet is, warrt de Impulsen dorgegen swacker.